Jounen Entènasyonal Lang Kreyòl yo - Selebrasyon nan Bronx Community College, New York
Yon senposyòm sou kilti peyi Dayiti pral dewoule nan Bronx Community College, nan vil New York, samdi 26 oktòb 2013 la pou make Jounen Entènasyoal Lang Kreyòl yo
Samdi 26 oktob la, yon senpozyòm sou kilti peyi Dayiti pral dewoule nan banlye Bronx, nan vil New York, pou make Jounen lang kreyòl yo ki pral tonbe lendi 28 oktob 2013 la. Tèm nan se : Kòm patisipan nan rankont sa a –kap dire tout jounen samdi a- genyen, antwòt : -Carole Berot Joseph (Prezidan komite oganizatè a); -Menès Déjoie, youn nan òganizatè yo; -Pwofesè Hugues St-Fort; -Ekriven byen koni Josaphat Robert Large; -Yves Raymond; -Doktè Michel Desgraff; -Micheline Cadet Duval ; -Myryam Augustin -Lengwis Roosvelt Jean-Baptiste, ki te travay lontan ak doktè Albert Valdman (Inivèsite Indiana) pou bay pi gwo disksyonè anglè-kreyòl ki egziste jiskaprezan ; -Gitaris Marc Mathellier ; -Ekriven kreyolis e jounalis Lyonel Desmarattes. Klike sou « koute » pou plis detay avèk animatè kiltiryèl Manès Déjoie, youn nan òganizastè senposyòm nan. Ou va kapab tande tou yon entèvyou Cornelia Chutt Richard, alyas Ticorn, bay Jacquelin Béliziare sou kontribisyon pèsonèl li nan avansman ak anrichisman lang kreyòl ayisyen an.